CPN ลุ้นกำไรไตรมาส 1/66 โตดี แตะ 3.3 พันล้าน โบรกเชียร์ซื้อเป้า 80 บาท
CPN ลุ้นกำไรไตรมาส 1/66 โตดี แตะ 3.3 พันล้าน โต 41%  ทั้งปีทะลุ 1.2 หมื่นล้าน โบรกเชียร์ซื้อเป้า 80 บาท
CPN ลุ้นกำไรไตรมาส 1/66 โตดี แตะ 3.3 พันล้าน โต 41%  ทั้งปีทะลุ 1.2 หมื่นล้าน โบรกเชียร์ซื้อเป้า 80 บาท
2 พ.ค. 2566

บล.กรุงศรี พัฒนสิน ระบุในบทวิเคราะห์วันนี้(2 พ.ค.66) ว่า บริษัท เซ็นทรัลพัฒนา จำกัด (มหาชน) หรือ CPN ยังคงคำแนะนำซื้อะราคาเป้าหมายปี 2023E ที่ 80.00 บาทโดยมีมุมมองเป็นกลางต่อการประชุมนักวิเคราะห์เมื่อวันศุกร์ (28 เม.ย.) เพราะเป้าหมายการเติบโตยังดีตามที่คาด
ขณะที่คาดกำไรสุทธิในไตรมาส 1/66 จะอยู่ที่ 3.3 พันล้านบาท เพิ่มขึ้น 41% เทียบช่วงเดียวกันของปีก่อน และ 17% เทียบไตรมาสก่อนหน้า จาก High season และมีการให้ส่วนลดค่าเช่าไตรมาส 1/66 ลดลงได้จนอยู่ระดับเดียวกันกับช่วงก่อนโควิดแล้วที่ 4% จากไตรมาสก่อนที่ 8% เพราะเป็นช่วง High season และมีค่าใช้จ่ายที่ลดลง เทียบไตรมาสก่อนหน้า ตามฤดูกาล
โดยยังคงประมาณการกำไรสุทธิในปี 66 อยู่ที่ 1.2 หมื่นล้านบาท เพิ่มขึ้น 15% เทียบช่วงเดียวกันของปีก่อน จากการให้ส่วนลดค่าเช่าลดลงในปี 66 จะให้ส่วนลดค่าเช่าที่ 5% จากปี 65 ที่ให้ส่วนลดที่ 13%
ขณะที่คาดแนวโน้มกำไรไตรมาส 2/66 จะเพิ่มขึ้น เทียบช่วงเดียวกันของปีก่อน ได้เพราะให้ส่วนลดค่าเช่าลดลงได้ต่อเนื่อง แต่จะชะลอตัวลง เทียบไตรมาสก่อนหน้า เพราะผ่าน Peak season ไปแล้ว ด้านราคาหุ้นเพิ่มขึ้น 3% เมื่อเทียบกับ SET ในช่วง 1 เดือนที่ผ่านมา จากนักท่องเที่ยวที่เข้ามาเพิ่มขึ้นได้ต่อเนื่องขณะที่ราคาหุ้นในปัจจุบันยังไม่แพงเมื่อเทียบกับช่วงก่อนโควิด